Frá árinu 1999 hefur höfuðlús verið skráningarskyldur sjúkdómur og safna heilsugæslustöðvar , hver á sínu svæði , og skólahjúkrunarfræðingar upplýsingum um lúsasmit og senda til sóttvarnalæknis , einu sinni í mánuði . Almenningur er beðinn um að tilkynna um lúsasmit til sinnar heilsugæslustöðvar . Myndband um höfuðlús og kembingu . Fullorðin höfuðlús er 2 – 3 millimetrar að stærð ( svipað og sesamfræ ) , gráhvít eða ljósbrún á lit . Hún getur ekki flogið , stokkið né synt . Lífslengd kven - og karlhöfuðlúsa er allt að 30 dagar en ef þær detta úr hárinu út í umhverfið fjærri hlýjum , rökum og blóðríkum hársverðinum , veslast þær upp og deyja á 15 – 20 klukkustundum . Egg lúsarinnar eru kölluð nit og getur hún verpt allt að tíu eggjum á dag . Þó nit sé í hári er það ekki ótvírætt merki um lúsasmit . Kláðinn stafar af ofnæmi , sem myndast með tímanum ( frá nokkrum vikum að þremur mánuðum ) , gegn munnvatni lúsarinnar sem hún spýtir í hársvörðinn þegar hún sýgur blóð . Meðferðin getur falist í kembingu eingöngu ( einu sinni á dag í 14 daga ) eða meðferð með lúsadrepandi efnum . Kembing í leit að höfuðlús í blautu hári Þvo hár með venjulegri aðferð , skola og setja venjulega hárnæringu sem höfð er áfram í hárinu og hárið haft blautt . Eftir hverja stroku skal skoða hvort lús hefur komið í kambinn og þurrka úr með bréfþurrku áður en næsta stroka er gerð . Ef lús finnst við kembingu þarf að þvo hárnæringuna úr og þurrka hárið , áður en meðferð með lúsadrepandi efni hefst . Þrífa kambinn með heitu sápuvatni og þurrka . Meðferð við höfuðlús Til að greina höfuðlús í hári þarf að kemba hárið með góðum lúsakambi . Ef meðferð ber ekki árangur er líklegast að ekki hafi verið rétt staðið að henni s.s. að ekki hafi verið notað rétt efni , að ekki hafi verið notað nægilega mikið efni , að efnið hafi ekki verið haft nægilega lengi í hárinu eða að endursmit verði frá sýktum einstaklingum í umhverfinu s.s. fjölskyldumeðlimum eða nánum vinum .